Derjavinsk

Derjavinsk (kaz. Державинск) on kaupunki ja Jarqaiyñin piirin hallinnollinen keskus Aqmolan alueella Kazakstanissa. Se sijaitsee Išimjoen vasemmalla rannalla 403 kilometriä alueen pääkaupungista Kökşetausta lounaaseen. Kaupungissa oli 6 699 asukasta vuonna 2025. Venäjältä tulleet siirtolaiset perustivat paikkakunnan 1900-luvun alussa. Siitä tuli kaupunkimainen taajama vuonna 1963 ja kaupunki vuonna 1966. Neuvostoaikana Derjavinskin viereen Stepnoin taajamaan oli sijoitettu ohjusdivisioona, joka lakkautettiin vuonna 1996. Nykyään Derjavinskissa toimii asfalttitehdas ja pieni meijeri. Sen kautta kulkee Esılin ja Arqalyqin välinen rautatie. Kaupungin uudelleen nimeämisestä tehtiin alustava päätös vuonna 2023, mutta toistaiseksi hanke ei ole edennyt. Lähteet Aiheesta muualla Jarqaiyñin piirin sivusto